title: Komisijas Īstenošanas regula (ES) 2015/796 (2015. gada 21. maijs), ar ko pēc turpmākiem augsti patogēnās putnu gripas uzliesmojumiem Amerikas Savienotajās Valstīs Regulas (EK) Nr. 798/2008 I pielikumā groza ierakstu par ASV to trešo valstu, teritoriju, zonu vai nodalījumu sarakstā, no kuriem attiecībā uz šo gripu atļauts Savienībā importēt vai tranzītā caur to pārvadāt noteiktas mājputnu izcelsmes preces (Dokuments attiecas uz EEZ)

text:
               22.5.2015

               LV

               Eiropas Savienības Oficiālais Vēstnesis

               L 127/9

         KOMISIJAS ĪSTENOŠANAS REGULA (ES) 2015/796
   (2015. gada 21. maijs),
   ar ko pēc turpmākiem augsti patogēnās putnu gripas uzliesmojumiem Amerikas Savienotajās Valstīs Regulas (EK) Nr. 798/2008 I pielikumā groza ierakstu par ASV to trešo valstu, teritoriju, zonu vai nodalījumu sarakstā, no kuriem attiecībā uz šo gripu atļauts Savienībā importēt vai tranzītā caur to pārvadāt noteiktas mājputnu izcelsmes preces
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punkta c) apakšpunktu,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu, 24. panta 2. punktu un 25. panta 2. punktu,
   tā kā:

               (1)

               Komisijas Regulā (EK) Nr. 798/2008 (3) ir noteiktas veterinārās sertifikācijas prasības mājputnu un mājputnu produktu (“preces”) importēšanai Savienībā un pārvadāšanai tranzītā caur Savienību, tostarp uzglabāšanai tranzīta laikā. Tajā paredzēts, ka preces var Savienībā importēt un tranzītā caur to pārvadāt tikai no tām trešām valstīm, teritorijām, zonām vai nodalījumiem, kas norādīti minētās regulas I pielikuma 1. daļas tabulas 1. un 3. slejā.

               (2)

               Turklāt Regulā (EK) Nr. 798/2008 ir paredzēti nosacījumi, saskaņā ar kuriem trešo valsti, teritoriju, zonu vai nodalījumu var uzskatīt par augsti patogēnās putnu gripas (APPG) neskartu.

               (3)

               Amerikas Savienotās Valstis ir iekļautas Regulas (EK) Nr. 798/2008 I pielikuma 1. daļas sarakstā kā trešā valsts, no kuras teritorijas konkrētām daļām atkarībā no APPG uzliesmojumu sastopamības ir atļauts Savienībā importēt un tranzītā caur to pārvadāt preces, uz ko attiecas minētā regula. Minētā reģionalizācija tika atzīta ar Regulu (EK) Nr. 798/2008, kas grozīta ar Komisijas Īstenošanas regulu (ES) 2015/243 (4), Komisijas Īstenošanas regulu (ES) 2015/342 (5) un Komisijas Īstenošanas regulu (ES) 2015/526 (6) pēc APPG uzliesmojumiem Kalifornijas, Aidaho, Oregonas, Vašingtonas un Minesotas štatā.

               (4)

               Vienošanās starp Savienību un Amerikas Savienotajām Valstīm (7) paredz ātru savstarpēju reģionalizācijas pasākumu atzīšanu gadījumā, ja notiek slimības uzliesmojumi Savienībā vai Amerikas Savienotajās Valstīs (“Vienošanās”).

               (5)

               Amerikas Savienotās Valstis apstiprināja turpmākus H5 apakštipa APPG uzliesmojumus mājputnu saimēs Misūri, Ārkanzasas, Kanzasas, Ziemeļdakotas, Dienviddakotas, Montānas, Viskonsīnas un Aiovas štatā. Amerikas Savienoto Valstu veterinārās iestādes nekavējoties apturēja veterināro sertifikātu izdošanu preču sūtījumiem, kurus paredzēts eksportēt uz Savienību no slimības skartajiem štatiem. Lai kontrolētu APPG un ierobežotu tās izplatību, Amerikas Savienotās Valstis turklāt ir īstenojušas pilnīgas izkaušanas politiku.

               (6)

               Pēc uzliesmojumiem minētajos štatos Amerikas Savienotās Valstis iesniedza atjauninātu informāciju par epidemioloģisko situāciju savā teritorijā un par veiktajiem pasākumiem tālākas APPG izplatības novēršanai, un šo informāciju Komisija tagad ir izvērtējusi. Pamatojoties uz minēto izvērtējumu, kā arī saistībām, ko nosaka Vienošanās, un Amerikas Savienoto Valstu sniegtajām garantijām, ir lietderīgi aizliegumu konkrētu preču ievešanai Savienībā grozīt tā, lai tas ietvertu visu Minesotas, Dienviddakotas, Viskonsinas un Aiovas štatu un tās Misūri, Ārkanzasas, Kanzasas, Montānas un Ziemeļdakotas štata daļas, kurām Amerikas Savienoto Valstu veterinārās iestādes noteikušas ierobežojumus saistībā ar pašreizējiem uzliesmojumiem.

               (7)

               Regulas (EK) Nr. 798/2008 I pielikuma 1. daļas saraksta ieraksts par Amerikas Savienotajām Valstīm tāpēc būtu jāgroza, lai ņemtu vērā pašreizējo epidemioloģisko situāciju minētajā trešā valstī.

               (8)

               Tāpēc Regulas (EK) Nr. 798/2008 I pielikums būtu attiecīgi jāgroza.

               (9)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 798/2008 I pielikuma 1. daļu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 21. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 18, 23.1.2003., 11. lpp.

      (2)  OV L 343, 22.12.2009., 74. lpp.

      (3)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

      (4)  Komisijas 2015. gada 13. februāra Īstenošanas regula (ES) 2015/243, ar ko groza Regulas (EK) Nr. 798/2008 I pielikumu attiecībā uz ierakstu par Amerikas Savienotajām Valstīm to trešo valstu, teritoriju, zonu vai nodalījumu sarakstā, no kurām atsevišķas mājputnu izcelsmes preces drīkst importēt Savienībā vai pārvadāt tranzītā caur to saistībā ar augsti patogēno putnu gripu (OV L 41, 17.2.2015., 5. lpp.).

      (5)  Komisijas 2015. gada 2. marta Īstenošanas regula (ES) 2015/342, ar ko Regulas (EK) Nr. 798/2008 I pielikumu groza attiecībā uz ierakstu par Amerikas Savienotajām Valstīm to trešo valstu, teritoriju, zonu un nodalījumu sarakstā, no kuriem konkrētas mājputnu izcelsmes preces drīkst Savienībā importēt vai tranzītā pārvadāt, saistībā ar augsti patogēno putnu gripu pēc uzliesmojumiem Aidaho štatā un Kalifornijas štatā (OV L 60, 4.3.2015., 31. lpp.).

      (6)  Komisijas 2015. gada 27. marta Īstenošanas regula (ES) 2015/526, ar ko Regulas (EK) Nr. 798/2008 I pielikumu groza attiecībā uz ierakstu par Amerikas Savienotajām Valstīm to trešo valstu, teritoriju, zonu un nodalījumu sarakstā, no kuriem konkrētas mājputnu izcelsmes preces drīkst Savienībā importēt vai tranzītā caur to pārvadāt, saistībā ar turpmākiem augsti patogēnās putnu gripas uzliesmojumiem minētajā valstī (OV L 84, 28.3.2015., 30. lpp.).

      (7)  Eiropas Kopienas un Amerikas Savienoto Valstu valdības vienošanās par sanitārajiem pasākumiem, lai aizsargātu sabiedrības un dzīvnieku veselību tirdzniecībā ar dzīviem dzīvniekiem un dzīvnieku produktiem, kas Eiropas Kopienas vārdā apstiprināts ar Padomes Lēmumu 1998/258/EK (OV L 118, 21.4.1998., 1. lpp.).

      PIELIKUMS
      Regulas (EK) Nr. 798/2008 I pielikuma 1. daļas ierakstu par Amerikas Savienotajām Valstīm aizstāj ar šādu:

                     Trešās valsts vai teritorijas ISO kods un nosaukums

                     Trešās valsts, teritorijas, zonas vai nodalījuma kods

                     Trešās valsts, teritorijas, zonas vai nodalījuma apraksts

                     Veterinārais sertifikāts

                     Īpašie nosacījumi

                     Īpašie nosacījumi

                     Putnu gripas uzraudzības statuss

                     Putnu gripas vakcinācijas statuss

                     Salmonellu kontroles statuss

                     Paraugs(-i)

                     Papildu garantijas

                     Noslēguma datums (1)

                     Sākuma datums (2)

                     1

                     2

                     3

                     4

                     5

                     6

                     6A

                     6 B

                     7

                     8

                     9

                     “US – Amerikas Savienotās Valstis

                     US-0

                     Visa valsts

                     SPF

                     EP, E

                     S4

                     US-1

                     Amerikas Savienoto Valstu teritorija, izņemot US-2 teritoriju

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1

                     WGM

                     VIII

                     POU, RAT

                     N

                     US-2

                     Šādas teritorijas Amerikas Savienotajās Valstīs:

                     US-2.1

                     Vašingtonas štats:

                                 Benton County

                                 Franklin County

                     WGM

                     VIII

                     P2

                     19.12.2014.

                     7.4.2015.

                     POU, RAT

                     N
                     P2

                     US-2.2

                     Vašingtonas štats:
                     Clallam County

                     WGM

                     VIII

                     P2

                     19.12.2014.

                     11.5.2015.

                     POU, RAT

                     N
                     P2

                     US-2.3

                     Vašingtonas štats:

                        Okanogan County (1):

                                 a)

                                    ziemeļos – sākot no US 97 WA 20 un S. Janis Road krustojuma, pagrieziens pa labi uz S. Janis Road. Pagrieziens pa kreisi uz McLaughlin Canyon Road, pa labi uz Hardy Road, pa kreisi uz Chewilken Valley Road;

                                 b)

                                    austrumos – no Chewilken Valley Road pagrieziens pa labi uz JH Green Road, pa kreisi uz Hosheit Road, pa kreisi uz Tedrow Trail Road, pa kreisi uz Brown Pass Road līdz Colville Tribe robežlīnijai. Sekot Colville Tribe robežlīnijai uz rietumiem, pēc tam uz dienvidiem, līdz tā šķērso US 97 WA 20;

                                 c)

                                    dienvidos – pagrieziens pa labi uz US 97 WA 20, pa kreisi uz Cherokee Road, pa labi uz Robinson Canyon Road. Pagrieziens pa kreisi uz Bide A Wee Road, pa kreisi uz Duck Lake Road, pa labi uz Soren Peterson Road, pa kreisi uz Johnson Creek Road, pa labi uz George Road. Pagrieziens pa kreisi uz Wetherstone Road, tad pa labi uz Eplay Road;

                                 d)

                                    rietumos – no Eplay Road pagrieziens pa labi uz Conconully Road/6th Avenue N., pa kreisi uz Green Lake Road, pa labi uz Salmon Creek Road, pa labi uz Happy Hill Road, pa kreisi uz Conconully Road (kas turpinās kā Main Street). Pagrieziens pa labi uz Broadway, pa kreisi uz C Street, pa labi uz Lake Street E, pa labi uz Sinlahekin Road, pa labi uz S. Fish Lake Road, pa labi uz Fish Lake Road. Pagrieziens pa kreisi uz N. Pine Creek Road, pa labi uz Henry Road (kas turpinās kā N. Pine Creek Road), pa labi uz Indian Springs Road, pa labi uz Hwy 7, kas beidzas pie US 97 WA 20

                     WGM

                     VIII

                     P2

                     29.1.2015.

                     POU, RAT

                     N
                     P2

                     US-2.4

                     Vašingtonas štats:

                        Okanogan County (2):

                                 a)

                                    ziemeļos – sākot no vietas, kur US Hwy 97 šķērso Kanādas robežu, turpina tālāk uz austrumiem gar Kanādas robežu, pēc tam pagrieziens pa labi uz 9 Mile Road (County Hwy 4777);

                                 b)

                                    austrumos – no 9 Mile Road pagrieziens pa labi uz Old Hwy 4777, kas aiz pagrieziena uz dienvidiem turpinās kā Molson Road. Pagrieziens pa labi uz Chesaw Road, pa kreisi uz Forest Service 3525, pa kreisi uz Forest Development Road 350, kas turpinās kā Forest Development Road 3625. No šīs vietas, virzoties tieši uz rietumiem, pagrieziens pa kreisi uz Forest Service 3525, pa labi uz Rone Road, pa labi uz Box Spring Road, pa kreisi uz Mosquito Creek Road, pa labi uz Swanson Mill Road;

                                 c)

                                    dienvidos – no Swanson Mill Road pagrieziens pa kreisi uz O'Neil Road, un turpina uz dienvidiem pa US 97. Pagrieziens pa labi uz Ellis Forde Bridge Road, pa kreisi uz Janis Oroville (SR 7), pa labi uz Loomis Oroville Road, pa labi uz Wannacut Lake Road, pa kreisi uz Ellemeham Mountain Road, pa kreisi uz Earth Dam Road, pa kreisi uz ceļa bez nosaukuma, pa labi uz ceļa bez nosaukuma, pa labi uz cita ceļa bez nosaukuma, pa kreisi uz ceļa bez nosaukuma un pa kreisi uz cita ceļa bez nosaukuma;

                                 d)

                                    rietumos – no ceļa bez nosaukuma pagrieziens pa labi uz Loomis Oroville Road, pa kreisi uz Smilkameen Road līdz Kanādas robežai

                     WGM

                     VIII

                     P2

                     3.2.2015.

                     POU, RAT

                     N
                     P2

                     US-2.5

                     Oregonas štats:
                     Douglas County

                     WGM

                     VIII

                     P2

                     19.12.2014.

                     23.3.2015.

                     POU, RAT

                     N
                     P2

                     US-2.6

                     Oregonas štats:
                     Deschutes County

                     WG

                     VIII

                     P2

                     14.2.2015.

                     POU, RAT

                     N
                     P2

                     US-2.7

                     Oregonas štats:
                     Malheur County

                     WGM

                     VIII

                     P2

                     20.1.2015.

                     11.5.2015.

                     POU, RAT

                     N
                     P2

                     Aidaho štats:

                                 Canyon County

                                 Payette County

                     WGM

                     VIII

                     P2

                     POU, RAT

                     N
                     P2

                     US-2.8.

                     Kalifornijas štats:

                        Stanislaus County/Tuolumne County:
                     zona 10 km rādiusā, kas sākas N punktā uz apļveida kontroles zonas robežas un turpinās pulksteņrādītāja kustības virzienā:

                                 a)

                                    ziemeļos – 2,5 jūdzes uz austrumiem no State Hwy. 108 un Williams Road krustojuma;

                                 b)

                                    ziemeļaustrumos – 1,4 jūdzes uz dienvidaustrumiem no Rock River Dr. un Tulloch Road krustojuma;

                                 c)

                                    austrumos – 2,0 jūdzes uz ziemeļrietumiem no Milpitas Road un Las Cruces Road krustojuma;

                                 d)

                                    dienvidaustrumos – 1,58 jūdzes uz austrumiem no Rushing Road ziemeļu gala;

                                 e)

                                    dienvidos – 0,70 jūdzes uz dienvidiem no State Highway 132 un Crabtree Road krustojuma;

                                 f)

                                    dienvidrietumos – 0,8 jūdzes uz dienvidaustrumiem no Hazel Dean Road un Loneoak Road krustojuma;

                                 g)

                                    rietumos – 2,5 jūdzes uz dienvidrietumiem no Warnerville Road un Tim Bell Road krustojuma;

                                 h)

                                    ziemeļrietumos – 1,0 jūdzi uz dienvidaustrumiem no CA-120 un Tim Bell Road krustojuma

                     WGM

                     VIII

                     P2

                     23.1.2015.

                     POU, RAT

                     N
                     P2

                     US-2.9

                     Kalifornijas štats:

                        Kings County:
                     zona 10 km rādiusā, kas sākas N punktā uz apļveida kontroles zonas robežas un turpinās pulksteņrādītāja kustības virzienā:

                                 a)

                                    ziemeļos – 0,58 jūdzes uz ziemeļiem no Kansas Avenue;

                                    ziemeļaustrumos – 0,83 jūdzes uz austrumiem no CA-43;

                                 b)

                                    austrumos – 0,04 jūdzes uz austrumiem no 5th Avenue;

                                 c)

                                    dienvidaustrumos – 0,1 jūdzi uz austrumiem no Paris Avenue un 7th Avenue krustojuma;

                                 d)

                                    dienvidos – 1,23 jūdzes uz ziemeļiem no Redding Avenue;

                                 e)

                                    dienvidrietumos – 0,6 jūdzes uz rietumiem no Paris Avenue un 15th Avenue krustojuma;

                                 f)

                                    rietumos – 1,21 jūdzi uz austrumiem no 19th Avenue;

                                 g)

                                    ziemeļrietumos – 0,3 jūdzes uz ziemeļiem no Laurel Avenue un 16th Avenue krustojuma

                     WGM

                     VIII

                     P2

                     12.2.2015.

                     POU, RAT

                     N
                     P2

                     US-2.10

                     Minesotas štats

                     WGM

                     VIII

                     P2

                     5.3.2015.

                     POU, RAT

                     N
                     P2

                     US-2.11

                     Misūri štats:

                                 Jasper County

                                 Barton County

                     WGM

                     VIII

                     P2

                     8.3.2015.

                     POU, RAT

                     N
                     P2

                     US-2.12

                     Misūri štats:

                                 Moniteau County

                                 Morgan County

                     WGM

                     VIII

                     P2

                     9.3.2015.

                     POU, RAT

                     N
                     P2

                     US-2.13

                     Ārkanzasas štats:

                                 Boone County

                                 Marion County

                     WGM

                     VIII

                     P2

                     11.3.2015.

                     POU, RAT

                     N
                     P2

                     US-2.14

                     Kanzasas štats:

                                 Leavenworth County

                                 Wyandotte County

                     WGM

                     VIII

                     P2

                     13.3.2015.

                     POU, RAT

                     N
                     P2

                     US-2.15

                     Kanzasas štats:

                                 Cherokee County

                                 Crawford County

                     WGM

                     P2

                     9.3.2015.

                     POU, RAT

                     N
                     P2

                     US-2.16

                     Montānas štats:

                                 Judith Basin County

                                 Fergus County

                     WGM

                     VIII

                     P2

                     2.4.2015.

                     POU, RAT

                     N
                     P2

                     US-2.17

                     Ziemeļdakotas štats:
                     Dickey County

                     WGM

                     VIII

                     P2

                     11.4.2015.

                     POU, RAT

                     N
                     P2

                     US-2.18

                     Dienviddakotas štats

                     WGM

                     VIII

                     P2

                     1.4.2015.

                     POU, RAT

                     N
                     P2

                     US-2.19

                     Viskonsinas štats

                     WGM

                     VIII

                     P2

                     11.4.2015.

                     POU, RAT

                     N
                     P2

                     US-2.20

                     Aiovas štats

                     WGM

                     VIII

                     P2

                     14.4.2015.

                     POU, RAT

                     N
                     P2

         (1)  Preces, ieskaitot atklātā jūrā transportētas preces, kuras ražotas pirms šā datuma, atļauts importēt Savienībā 90 dienu laikposmā pēc šā datuma.

         (2)  Savienībā atļauts importēt tikai preces, kas ražotas pēc šā datuma.”


title: Padomes Īstenošanas regula (ES) Nr. 1042/2013 ( 2013. gada 7. oktobris ), ar ko groza Īstenošanas regulu (ES) Nr. 282/2011 attiecībā uz pakalpojumu sniegšanas vietu

text:
               26.10.2013

               LV

               Eiropas Savienības Oficiālais Vēstnesis

               L 284/1

         PADOMES ĪSTENOŠANAS REGULA (ES) Nr. 1042/2013
   (2013. gada 7. oktobris),
   ar ko groza Īstenošanas regulu (ES) Nr. 282/2011 attiecībā uz pakalpojumu sniegšanas vietu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 397. pantu,
   ņemot vērā Eiropas Komisijas priekšlikumu,
   tā kā:

               (1)

               Direktīvā 2006/112/EK noteikts, ka no 2015. gada 1. janvāra visiem telekomunikāciju, radio un televīzijas apraides un elektroniski sniegtiem pakalpojumiem, ko sniedz personai, kas nav nodokļa maksātāja, nodoklis ir jāpiemēro dalībvalstī, kurā pakalpojuma saņēmējs veic uzņēmējdarbību, kurā tam ir pastāvīgā adrese vai parastā dzīvesvieta, neatkarīgi no tā, kur uzņēmējdarbību veic nodokļa maksātājs, kas sniedz šos pakalpojumus. Lielākajai daļai citu pakalpojumu, ko sniedz personai, kas nav nodokļa maksātāja, arī turpmāk nodokli piemēro dalībvalstī, kurā pakalpojuma sniedzējs veic uzņēmējdarbību.

               (2)

               Lai noteiktu, kuriem pakalpojumiem jāpiemēro nodoklis pakalpojuma saņēmēja dalībvalstī, ir svarīgi definēt telekomunikāciju, radio un televīzijas apraides un elektroniski sniegtu pakalpojumu jēdzienu. Īpaši svarīgi būtu precizēt jēdzienu “radio un televīzijas apraides” (turpmāk “apraide”) pakalpojumi, ņemot vērā definīcijas, kas noteiktas Eiropas Parlamenta un Padomes Direktīvā 2010/13/ES (2).

               (3)

               Lai nodrošinātu lielāku skaidrību, darījumi, kas uzskatāmi par elektroniski sniegtiem pakalpojumiem, ir iekļauti Padomes Īstenošanas regulas (ES) Nr. 282/2011 (3) sarakstā, kas ir indikatīvs. Šis saraksts būtu jāatjaunina, un telekomunikāciju un apraides pakalpojumu jomā būtu jāizveido līdzīgi saraksti.

               (4)

               Pievienotās vērtības nodokļa (PVN) uzlikšanas vajadzībām ir jākonkretizē pakalpojuma sniedzējs gadījumos, kad elektroniskos vai balss telefonijas pakalpojumus tiešsaistē sniedz pakalpojuma saņēmējam, izmantojot telekomunikāciju tīklus, saskarni vai portālu.

               (5)

               Lai nodrošinātu, ka noteikumi par transportlīdzekļu nomas pakalpojumu sniegšanas vietu un telekomunikāciju, apraides un elektroniski sniegtu pakalpojumu sniegšanas vietu tiek vienādi piemēroti, ir jānosaka, kura valsts uzskatāma par vietu, kur juridiskā persona, kas nav nodokļa maksātāja, veic uzņēmējdarbību.

               (6)

               Lai noteiktu, kura persona atbild par PVN samaksu saistībā ar telekomunikāciju, apraides un elektroniski sniegtu pakalpojumu sniegšanu, un ņemot vērā to, ka nodokļa maksāšanas vieta ir tā pati neatkarīgi no tā, vai pakalpojuma sniedzējs ir vai nav nodokļa maksātājs, pakalpojuma sniedzējam būtu jāspēj noteikt pakalpojuma saņēmēja statusu, pamatojoties tikai uz to, vai pakalpojuma saņēmējs ir paziņojis savu PVN identifikācijas numuru. Saskaņā ar vispārējiem noteikumiem šis statuss ir jāmaina, ja pakalpojuma saņēmējs šādu paziņojumu sniedz vēlāk. Ja šāds paziņojums netiek saņemts, pakalpojuma sniedzējam būtu jāpaliek atbildīgam par PVN maksāšanu.

               (7)

               Ja persona, kas nav nodokļa maksātāja, veic uzņēmējdarbību vairākās valstīs vai tās pastāvīgā adrese ir vienā valstī, bet parastā dzīvesvieta ir citā valstī, prioritāte ir tai vietai, kurā vislabāk var nodrošināt nodokļa uzlikšanu faktiskā patēriņa vietā. Lai novērstu dalībvalstu strīdus par jurisdikciju, būtu jānosaka faktiskā patēriņa vieta.

               (8)

               Būtu jāparedz noteikumi, lai precizētu nodokļu režīmu, ko piemēro transportlīdzekļu nomas pakalpojumu un telekomunikāciju, apraides un elektroniski sniegtu pakalpojumu sniegšanai personai, kura nav nodokļa maksātāja un kuras uzņēmējdarbības vietu, pastāvīgo adresi vai parasto dzīvesvietu praktiski nav iespējams noteikt vai nav iespējams noteikt precīzi. Ir atbilstīgi šos noteikumus balstīt uz prezumpcijām.

               (9)

               Ja ir pieejama informācija, lai noteiktu faktisko vietu, kur pakalpojuma saņēmējs veic uzņēmējdarbību, kur tam ir pastāvīgā adrese vai parastā dzīvesvieta, ir jānodrošina, ka prezumpcijas var atspēkot.

               (10)

               Konkrētos gadījumos, kad pakalpojums tiek sniegts neregulāri, ja tas parasti ir saistīts ar mazu apjomu un prasa pakalpojuma saņēmēja fizisku klātbūtni, piemēram, telekomunikāciju, apraides vai elektroniski sniegtu pakalpojumu sniegšana wi-fi piekļuves punktos vai interneta kafejnīcās, vai ja parasti tas nerada pamatu maksājuma kvītīm vai citiem pierādījumiem par sniegto pakalpojumu, piemēram, pakalpojumu sniegšana tālruņa kabīnēs, pierādījumu nodrošināšana vai to kontrole attiecībā uz pakalpojuma saņēmēja uzņēmējdarbības vietu vai viņa pastāvīgo adresi vai parasto dzīvesvietu radītu nesamērīgu slogu vai varētu radīt problēmas datu aizsardzības jomā.

               (11)

               Tā kā transportlīdzekļu nomas pakalpojumu un telekomunikāciju, apraides un elektroniski sniegtu pakalpojumu sniegšanai personai, kura nav nodokļa maksātāja, nodokļu režīmu piemēro atkarībā no tā, kur ir pakalpojuma saņēmēja uzņēmējdarbības vieta, pastāvīgā adrese vai parastā dzīvesvieta, ir jāprecizē, kādi pierādījumi pakalpojuma sniedzējam būtu jāiegūst, lai noteiktu pakalpojuma saņēmēja atrašanās vietu gadījumos, kad nav nekādu konkrētu prezumpciju vai to atspēkojuma. Šim nolūkam būtu jāsagatavo orientējošs, indikatīvs pierādījumu saraksts.

               (12)

               Lai nodrošinātu vienāda nodokļu režīma piemērošanu pakalpojumiem, kas saistīti ar nekustamo īpašumu, ir jādefinē nekustamā īpašuma jēdziens. Būtu jānosaka, cik ciešai ir jābūt sasaistei, lai tiktu atzīta saiknes pastāvēšana ar nekustamo īpašumu, un būtu arī jāizveido indikatīvs saraksts ar tādu darījumu piemēriem, ko uzskata par pakalpojumiem, kas saistīti ar nekustamo īpašumu.

               (13)

               Ir jāprecizē arī nodokļu režīms, ko piemēro pakalpojumu sniegšanai, nododot iekārtas pakalpojuma saņēmēja rīcībā, lai veiktu būvdarbus nekustamajā īpašumā.

               (14)

               Praktisku iemeslu dēļ būtu jāprecizē, ka telekomunikāciju, apraides vai elektroniski sniegtiem pakalpojumiem, ko nodokļa maksātājs savā vārdā sniedz saistībā ar izmitināšanas pakalpojumiem viesnīcu nozarē vai citās nozarēs ar līdzīgu funkciju, piegādes vietas noteikšanas nolūkā būtu jāpiemēro tāds pats režīms kā minētajās vietās sniegtiem pakalpojumiem.

               (15)

               Saskaņā ar Direktīvu 2006/112/EK kultūras, mākslas, sporta, zinātnes, izglītības, izklaides vai līdzīgu pasākumu ieejas biļešu izplatīšanai visos gadījumos jāpiemēro nodoklis valstī, kurā faktiski notiek attiecīgais pasākums. Būtu skaidri jānorāda, ka tas attiecas arī uz gadījumiem, kad rīkotājs šādu pasākumu biļetes nepārdod tieši, bet izplatīšanu veic starpnieki.

               (16)

               Saskaņā ar Direktīvu 2006/112/EK PVN kļūst iekasējams pirms preču piegādes vai pakalpojumu sniegšanas brīdī vai drīz pēc tam. Attiecībā uz telekomunikāciju, apraides un elektroniski sniegtiem pakalpojumiem, kurus sniegs pārejas periodā līdz brīdim, kad sāks piemērot jaunos noteikumus par pakalpojuma sniegšanas vietu, ar pakalpojuma sniegšanu saistītie apstākļi vai noteikumu atšķirīga piemērošana dalībvalstīs varētu izraisīt dubultu nodokļu uzlikšanu vai nodokļu neuzlikšanu vispār. Lai to novērstu un nodrošinātu vienādu piemērošanu dalībvalstīs, ir jāparedz pārejas noteikumi.

               (17)

               Piemērojot šo regulu, dalībvalstīm var būt lietderīgi veikt likumdošanas pasākumus, ar kuriem ierobežo konkrētas tiesības un pienākumus, kas noteikti Eiropas Parlamenta un Padomes Direktīvā 95/46/EK (4), lai aizsargātu svarīgas dalībvalsts vai Eiropas Savienības ekonomiskās vai finansiālās intereses, ieskaitot monetāros, budžeta un nodokļu jautājumus, gadījumos, kad šādi pasākumi ir vajadzīgi un samērīgi, ņemot vērā risku saistībā ar krāpšanu nodokļu jomā un izvairīšanos no nodokļu maksāšanas dalībvalstīs, kā arī vajadzību nodrošināt pienācīgu šajā regulā paredzētā PVN iekasēšanu.

               (18)

               Būtu jāievieš nekustamā īpašuma jēdziens, lai nodrošinātu, ka dalībvalstis piemēro vienādu režīmu pakalpojumiem, kas saistīti ar nekustamo īpašumu. Minētā jēdziena ieviešana varētu būtiski ietekmēt tiesību aktus un administratīvo praksi dalībvalstīs. Neskarot šādus tiesību aktus vai praksi, kas jau tiek piemērota dalībvalstīs, un lai nodrošinātu vieglu pāreju, minētais jēdziens būtu jāievieš vēlāk, lai nodrošinātu raitu pāreju uz jaunajiem noteikumiem.

               (19)

               Tāpēc attiecīgi būtu jāgroza Īstenošanas regula (ES) Nr. 282/2011,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 282/2011 groza šādi:

               1)

               regulas IV nodaļu groza šādi:

                           a)

                           iekļauj šādus pantus
                           “6.a pants
                           1.   Telekomunikāciju pakalpojumi Direktīvas 2006/112/EK 24. panta 2. punkta nozīmē jo īpaši ir:

                                       a)

                                       fiksētie un mobilie balss telefonijas pakalpojumi balss, datu un videomateriālu pārraides un komutācijas nodrošināšanai, tostarp balss telefonijas pakalpojumi ar attēla sastāvdaļu (videotelefona pakalpojumi);

                                       b)

                                       balss telefonijas pakalpojumi, kas tiek nodrošināti ar interneta starpniecību, tostarp balss pārraide ar interneta protokolu (VoIP);

                                       c)

                                       balss pasta, zvanu gaidīšanas, zvanu pāradresēšanas, zvanītāja identifikācijas, trīspusējas zvanīšanas un citi zvanu pārvaldības pakalpojumi;

                                       d)

                                       peidžeru pakalpojumi;

                                       e)

                                       balss ziņojumu pakalpojumi;

                                       f)

                                       telefaksa, telegrāfa un teleksa pakalpojumi;

                                       g)

                                       piekļuve internetam, ieskaitot globālo tīmekli;

                                       h)

                                       privātie tīkla savienojumi, kas nodrošina telekomunikāciju savienojumus īpašām klienta vajadzībām.

                                 2.   Telekomunikāciju pakalpojumi Direktīvas 2006/112/EK 24. panta 2. punkta nozīmē nav šādi pakalpojumi:

                                       a)

                                       elektroniski sniegti pakalpojumi;

                                       b)

                                       radio un televīzijas apraides (“apraides”) pakalpojumi.

                                 6.b pants
                           1.   Apraides pakalpojumi ir audio un audiovizuālā satura, piemēram, radio un televīzijas programmu, pārraides pakalpojumi, kurus plašai sabiedrībai, izmantojot sakaru tīklus, nodrošina mediju pakalpojumu sniedzējs un uz kuriem ir attiecināma mediju pakalpojumu sniedzēja redakcionāla atbildība, lai nodrošinātu vienlaicīgu klausīšanos vai skatīšanos saskaņā ar raidījumu programmu.
                           2.   Šā panta 1. punkts jo īpaši attiecas uz:

                                       a)

                                       radio vai televīzijas programmām, ko pārraida vai retranslē radio vai televīzijas tīklā;

                                       b)

                                       radio vai televīzijas programmām, ko izplata ar interneta vai cita elektroniskā tīkla starpniecību (IP straumēšana), ja tās pārraida vienlaicīgi ar šo programmu pārraidi vai retranslāciju radio vai televīzijas tīklā.

                                 3.   Šā panta 1. punkts neattiecas uz:

                                       a)

                                       telekomunikāciju pakalpojumiem;

                                       b)

                                       elektroniski sniegtiem pakalpojumiem;

                                       c)

                                       informēšanu par konkrētām programmām pēc pieprasījuma;

                                       d)

                                       apraides un translācijas tiesību nodošanu;

                                       e)

                                       tehniskā aprīkojuma vai telpu īri apraides pakalpojumu saņemšanai;

                                       f)

                                       radio vai televīzijas programmām, ko izplata ar interneta vai cita elektroniskā tīkla starpniecību (IP straumēšana), izņemot gadījumus, kad programmas tiek vienlaikus raidītas vai pārraidītas radio vai televīzijas tīklos.”;

                           b)

                           regulas 7. panta 3. punktu groza šādi:

                                       i)

                                       ievaddaļu aizstāj ar šādu:
                                       “3.   Šā panta 1. punkts neattiecas uz:”;

                                       ii)

                                       a) apakšpunktu aizstāj ar šādu:

                                                   “a)

                                                   apraides pakalpojumiem;”;

                                       iii)

                                       q), r) un s) apakšpunktu svītro;

                                       iv)

                                       pievieno šādus apakšpunktus:

                                                   “t)

                                                   kultūras, mākslas, sporta, zinātnes, izglītības, izklaides un līdzīgu pasākumu ieejas biļešu iegādi tiešsaistē;

                                                   u)

                                                   pakalpojumu par izmitināšanu viesnīcā, autonomas, restorānu pakalpojumu, pasažieru pārvadājumu un līdzīgu pakalpojumu iegādi tiešsaistē.”;

                           c)

                           regulā iekļauj šādu pantu:
                           “9.a pants
                           1.   Piemērojot Direktīvas 2006/112/EK 28. pantu, ja elektroniski sniegtos pakalpojumus sniedz, izmantojot telekomunikāciju tīklu, saskarni vai portālu, piemēram, lietojumprogrammu tiešsaistes tirgu, prezumē, ka šis nodokļa maksātājs, kas piedalās pakalpojumu sniegšanā, šos pakalpojumus sniedz savā vārdā, bet minēto pakalpojumu sniedzēja interesēs, izņemot gadījumus, kad nodokļa maksātājs minēto pakalpojuma sniedzēju ir skaidri uzrādījis kā pakalpojumu sniedzēju un tas ir atspoguļots starp pusēm noslēgtajos līgumos.
                           Uzskata, ka nodokļa maksātājs elektroniski sniegta pakalpojuma sniedzēju ir skaidri uzrādījis kā minēto pakalpojumu sniedzēju, ja ir izpildīti šādi nosacījumi:

                                       a)

                                       rēķinā, ko izsniedz vai dara pieejamu ikviens nodokļa maksātājs, kurš piedalās elektroniski sniegtu pakalpojumu sniegšanā, ir jānorāda šādi pakalpojumi un to sniedzēja identitāte;

                                       b)

                                       rēķinā vai faktūrā, ko izsniedz vai ko dara pieejamu pakalpojuma saņēmējam, ir jānorāda elektroniski sniegtie pakalpojumi un šādu pakalpojumu sniedzēja identitāte.

                                 Šā punkta aspektā nodokļa maksātājam, kurš attiecībā uz elektroniski sniegto pakalpojumu sniegšanu atļauj uzlikt maksājumu pakalpojuma saņēmējam vai ļauj sniegt pakalpojumu, vai nosaka vispārīgus piegādes noteikumus, neatļauj skaidri norādīt citu personu kā šo pakalpojumu sniedzēju.
                           2.   Šā panta 1. punktu piemēro arī tad, ja balss telefonijas pakalpojumi, kas tiek nodrošināti ar interneta starpniecību, tostarp balss pārraide ar interneta protokolu (VoIP), tiek nodrošināti, izmantojot telekomunikāciju tīklu, saskarni vai portālu, piemēram, lietojumprogrammu tiešsaistes tirgu saskaņā ar tiem pašiem nosacījumiem, kas noteikti minētajā 1. punktā.
                           3.   Šo pantu nepiemēro nodokļa maksātājam, kas tikai nodrošina maksājumu veikšanu attiecībā uz elektroniski sniegtiem pakalpojumiem vai balss telefonijas pakalpojumiem, kas tiek nodrošināti pa internetu, tostarp balss pārraidi ar interneta protokolu (VoIP), un nepiedalās šādu elektroniski sniegtu vai balss telefonijas pakalpojumu sniegšanā.”;

               2)

               regulas V nodaļu groza šādi:

                           a)

                           nodaļas 1. iedaļā iekļauj šādus pantus:
                           “13.a pants
                           Vieta, kur atrodas juridiskās personas, bet kas nav nodokļa maksātāja uzņēmējdarbības vieta, kā minēts Direktīvas 2006/112/EK 56. panta 2. punkta pirmajā daļā un 58. un 59. pantā, ir:

                                       a)

                                       tās centrālās administrācijas darbības vieta; vai

                                       b)

                                       jebkura cita uzņēmējdarbības vieta, ko raksturo pietiekama pastāvības pakāpe un piemērota struktūra cilvēkresursu un tehnisko resursu ziņā, kas tai ļauj saņemt un izmantot pakalpojumus, kuri sniegti tās pašas vajadzībām.

                                 13.b pants
                           Piemērojot Direktīvu 2006/112/EK, par “nekustamo īpašumu” uzskata:

                                       a)

                                       jebkuru konkrētu zemes virsmas daļu vai daļu zem tās, kuram var nodibināt īpašumu un valdījumu;

                                       b)

                                       jebkuru ēku vai būvi, kas nostiprināta uz zemes vai zemē virs vai zem jūras līmeņa, kuru nav iespējams vienkārši nojaukt vai pārvietot;

                                       c)

                                       jebkuru elementu, kas ir uzstādīts un ir ēkas vai būves sastāvdaļa, bez kuras ēka vai būve nav pilnīga, piemēram, durvis, logus, jumtus, kāpnes un liftus;

                                       d)

                                       jebkuru elementu, iekārtu vai mašīnu, kura ēkā vai būvē ierīkota ilgtermiņa lietošanai un kuru nav iespējams pārvietot, nenojaucot vai nepārveidojot ēku vai būvi.”;

                           b)

                           regulas 18. panta 2. punktu papildina ar šādu daļu:
                           “Tomēr neatkarīgi no informācijas, kas liecina par pretējo, telekomunikāciju, apraides vai elektroniski sniegtu pakalpojumu sniedzējs var uzskatīt, ka pakalpojuma saņēmējs, kurš veic uzņēmējdarbību Kopienā, nav nodokļa maksātājs tikmēr, kamēr pakalpojuma saņēmējs tam nav paziņojis savu individuālo PVN identifikācijas numuru.”;

                           c)

                           regulas 24. pantu aizstāj ar šādu:
                           “24. pants
                           Ja pakalpojumus, uz kuriem attiecas Direktīvas 2006/112/EK 56. panta 2. punkta pirmā daļa vai 58. un 59. pants, sniedz personai, kura nav nodokļa maksātāja un kura veic uzņēmējdarbību vairāk nekā vienā valstī vai kuras pastāvīgā adrese ir vienā valstī, bet parastā dzīvesvieta – citā valstī, prioritāti piešķir:

                                       a)

                                       attiecībā uz juridisku personu, kas nav nodokļa maksātāja, – vietai, kas minēta šīs regulas 13.a panta a) punktā, ja vien nav pierādījumu, ka pakalpojums tiek izmantots vietā, kas norādīta minētā panta b) punktā;

                                       b)

                                       attiecībā uz fizisku personu – vietai, kur tā parasti dzīvo, ja vien nav pierādījumu, ka pakalpojums tiek izmantots vietā ar pastāvīgo adresi.”;

                           d)

                           nodaļas 4. iedaļu groza šādi:

                                       i)

                                       iekļauj šādas apakšiedaļas:
                                       “3.a   apakšiedaļa

                                          Prezumpcija pakalpojuma saņēmēja piederības vietas noteikšanai

                                       24.a pants
                                       1.   Piemērojot Direktīvas 2006/112/EK 44., 58. un 59.a pantu, ja telekomunikāciju, apraides vai elektroniski sniegtu pakalpojumu sniedzējs šos pakalpojumus sniedz tādā vietā kā, piemēram, tālruņa kabīne, tālruņa kiosks, wi-fi piekļuves punkts, interneta kafejnīca, restorāns vai viesnīcas vestibils, kur pakalpojuma saņemšanai no šā pakalpojumu sniedzēja ir vajadzīga saņēmēja fiziska klātbūtne šajā vietā, tad prezumē, ka šī vieta ir vieta, kur pakalpojuma saņēmējs veic uzņēmējdarbību, kur ir viņa pastāvīgā adrese vai parastā dzīvesvieta, un ka minēto pakalpojumu faktiski lieto un izmanto šajā vietā.
                                       2.   Ja šā panta 1. punktā minētā vieta ir kuģī, gaisa kuģī vai vilcienā, ar ko Kopienā veic pasažieru pārvadājumus saskaņā ar Direktīvas 2006/112/EK 37. un 57. pantu, piederības valsts ir pasažieru pārvadājuma sākumpunkta valsts.
                                       24.b pants
                                       Piemērojot Direktīvas 2006/112/EK 58. pantu telekomunikāciju, apraides vai elektroniski sniegtiem pakalpojumiem, kurus personai, kas nav nodokļa maksātāja, sniedz:

                                                   a)

                                                   šīs personas fiksētā sakaru tīklā, prezumē, ka pakalpojumu saņēmēja uzņēmējdarbības vieta, pastāvīgā adrese vai parastā dzīvesvieta ir valstī, kurā ir uzstādīts fiksētais sakaru tīkls;

                                                   b)

                                                   mobilo sakaru tīklā, prezumē, ka pakalpojumu saņēmēja uzņēmējdarbības vieta, pastāvīgā adrese vai parastā dzīvesvieta ir valstī, ko identificē pēc pakalpojuma saņemšanai lietotās SIM kartes mobilo sakaru tīkla valsts koda;

                                                   c)

                                                   tā, ka to izmantošanai ir nepieciešams dekodētājs vai līdzīga ierīce, vai TV karte un netiek izmantots šīs personas fiksētais sakaru tīkls, prezumē, ka pakalpojumu saņēmēja uzņēmējdarbības vieta, pastāvīgā adrese vai parastā dzīvesvieta ir vietā, kurā atrodas šis dekodētājs vai līdzīga ierīce, vai, ja minētā vieta nav zināma, – vietā, uz kuru nosūtīta lietošanai tajā paredzētā TV karte;

                                                   d)

                                                   citos apstākļos, kas nav minēti 24.a pantā un šā panta a), b) un c) punktā, prezumē, ka pakalpojumu saņēmēja uzņēmējdarbības vieta, pastāvīgā adrese vai parastā dzīvesvieta ir vieta, ko par tādu noteicis pakalpojumu sniedzējs, pamatojoties uz diviem atsevišķiem pierādījumiem, kuri ir uzskaitīti šīs regulas 24.f pantā un nav savstarpēji pretrunīgi.

                                             24.c pants
                                       Piemērojot Direktīvas 2006/112/EK 56. panta 2. punktu, ja transportlīdzekļa noma, izņemot īstermiņa nomu, sniedz personai, kas nav nodokļa maksātāja, tad prezumē, ka pakalpojumu saņēmēja uzņēmējdarbības vieta, pastāvīgā adrese vai parastā dzīvesvieta ir vieta, ko par tādu noteicis pakalpojumu sniedzējs, pamatojoties uz diviem atsevišķiem pierādījumiem, kuri ir uzskaitīti šīs regulas 24.e pantā un nav savstarpēji pretrunīgi.

                                          3.b   apakšiedaļa

                                          Prezumpciju atspēkošana

                                       24.d pants
                                       1.   Ja pakalpojumu sniedzējs sniedz pakalpojumu, kas minēts Direktīvas 2006/112/EK 58. pantā, viņš var atspēkot šīs regulas 24.a pantā vai 24.b panta a), b) vai c) punktā minētās prezumpcijas, pamatojoties uz trim atsevišķiem pierādījumiem, kuri nav savstarpēji pretrunīgi un kuri parāda, ka vieta, kur pakalpojumu saņēmējs veic uzņēmējdarbību, kur ir viņa pastāvīgā adrese vai parastā dzīvesvieta, atrodas citur.
                                       2.   Nodokļu iestāde var atspēkot 24.a, 24.b vai 24.c pantā minētās prezumpcijas, ja ir norādes par pakalpojumu sniedzēja nepareizu vai ļaunprātīgu rīcību.

                                          3.c   apakšiedaļa

                                          Pierādījumi pakalpojumu saņēmēja piederības vietas noteikšanai un prezumpciju atspēkošanai

                                       24.e pants
                                       Piemērojot Direktīvas 2006/112/EK 56. panta 2. punkta noteikumus un izpildot šīs regulas 24.c panta prasības, par pierādījumiem it īpaši var kalpot:

                                                   a)

                                                   pakalpojumu saņēmēja rēķina adrese;

                                                   b)

                                                   bankas rekvizīti, piemēram, maksāšanai izmantotā bankas konta atrašanās vieta vai bankā norādītā pakalpojumu saņēmēja rēķina adrese;

                                                   c)

                                                   pakalpojumu saņēmēja nomātā transportlīdzekļa reģistrācijas dati, ja vietā, kur transportlīdzekli lieto, tas ir jāreģistrē, vai līdzīga informācija;

                                                   d)

                                                   cita komerciāli būtiska informācija.

                                             24.f pants
                                       Piemērojot Direktīvas 2006/112/EK 58. panta noteikumus un izpildot šīs regulas 24.b panta d) punkta vai 24.d panta 1. punkta prasības, pierādījumi jo īpaši ir:

                                                   a)

                                                   pakalpojumu saņēmēja rēķina adrese;

                                                   b)

                                                   pakalpojumu saņēmēja izmantotās ierīces interneta protokola (IP) adrese vai jebkura cita atrašanās vietas noteikšanas metode;

                                                   c)

                                                   bankas rekvizīti, piemēram, maksāšanai izmantotā bankas konta atrašanās vieta vai bankā norādītā pakalpojumu saņēmēja rēķina adrese;

                                                   d)

                                                   starptautiskās mobilo sakaru abonenta identitātes (International Mobile Subscriber Identity – IMSI) valsts mobilo sakaru kods (Mobile Country Code – MCC), kas saglabāts abonenta identifikācijas moduļa (Subscriber Identity Module – SIM) kartē, ko izmanto pakalpojuma saņēmējs;

                                                   e)

                                                   pakalpojumu saņēmēja uzrādīta fiksētā sakaru tīkla atrašanās vieta, kuru izmanto, lai viņam nodrošinātu pakalpojumu;

                                                   f)

                                                   cita komerciāli būtiska informācija.”;

                                       ii)

                                       iekļauj šādu apakšiedaļu:
                                       “6.a   apakšiedaļa

                                          Ar nekustamo īpašumu saistītu pakalpojumu sniegšana

                                       31.a pants
                                       1.   Pakalpojumi, kas saistīti ar nekustamo īpašumu, kā minēts Direktīvas 2006/112/EK 47. pantā, ir tikai tādi pakalpojumi, kam ir pietiekami tieša saikne ar šo īpašumu. Uzskata, ka pakalpojumiem ir pietiekami tieša saikne ar nekustamo īpašumu, ja:

                                                   a)

                                                   šo pakalpojumu iemesls ir nekustamais īpašums un attiecīgais īpašums ir pakalpojuma neatņemama sastāvdaļa un sniegto pakalpojumu galvenais un būtiskais elements;

                                                   b)

                                                   šie pakalpojumi tiek sniegti nekustamajam īpašumam vai ir tieši vērsti uz šo īpašumu un to mērķis ir šā īpašuma juridiskā statusa vai fiziskā stāvokļa izmaiņas.

                                             2.   Šā panta 1. punkts īpaši attiecas uz turpmāk minēto:

                                                   a)

                                                   konkrētam zemesgabalam paredzētu ēku vai ēku daļu plānu izstrāde neatkarīgi no tā, vai šī ēka tiek uzcelta;

                                                   b)

                                                   uzraudzības vai drošības pakalpojumi uz vietas;

                                                   c)

                                                   ēkas būvniecība uz zemesgabala, kā arī ēkas vai ēkas daļu būvniecība un nojaukšana;

                                                   d)

                                                   pastāvīgu konstrukciju būvniecība uz zemesgabala, kā arī ilgtermiņa lietošanai paredzētu pastāvīgu konstrukciju, piemēram, gāzes, ūdens, notekūdeņu cauruļvadu sistēmu, ierīkošana un nojaukšana;

                                                   e)

                                                   zemes apstrāde, ieskaitot lauksaimniecības pakalpojumus, piemēram, aršana, sēšana, laistīšana un mēslošana;

                                                   f)

                                                   nekustamā īpašuma apskate un riska un veseluma novērtēšana;

                                                   g)

                                                   nekustamā īpašuma vērtēšana, tostarp gadījumos, kad šāds pakalpojums vajadzīgs, lai noteiktu īpašuma vērtību apdrošināšanas nolūkā, to ieķīlātu aizdevuma saņemšanai vai novērtētu riskus un zaudējumus strīdu gadījumos;

                                                   h)

                                                   nekustama īpašuma iznomāšana vai izīrēšana, uz ko neattiecas 3. punkta c) apakšpunkts, ieskaitot preču glabāšanu, kurai paredzēta konkrēta īpašuma daļa, kas nodota pakalpojumu saņēmēja ekskluzīvai lietošanai;

                                                   i)

                                                   izmitināšanas pakalpojumi viesnīcu nozarē vai nozarēs ar līdzīgām funkcijām, piemēram, brīvdienu nometnes vai kempingiem paredzētas vietas, tostarp tiesības apmesties konkrētā vietā, kas iegūtas, pārņemot daļlaika lietojuma tiesības vai līdzīgas tiesības;

                                                   j)

                                                   tādu tiesību piešķiršana vai nodošana, uz kurām neattiecas h) un i) apakšpunkts, lai lietotu nekustamo īpašumu vai tā daļu, ieskaitot atļauju izmantot daļu no īpašuma, piemēram, zvejas un medību atļauju piešķiršana vai piekļuve atpūtas telpām lidostās, vai tādas infrastruktūras, piemēram, tiltu un tuneļu, izmantošana, par kuras lietošanu jāmaksā;

                                                   k)

                                                   ēkas vai tās daļas uzturēšana, atjaunošana un remonts, tostarp tīrīšana, flīzēšana, tapešu līmēšana un parketa ieklāšana;

                                                   l)

                                                   pastāvīgu konstrukciju, piemēram, gāzes, ūdens, notekūdeņu cauruļvadu sistēmu un līdzīgu konstrukciju, uzturēšana, atjaunošana un remonts;

                                                   m)

                                                   tādu mašīnu vai iekārtu uzstādīšana vai montāža, kuras pēc uzstādīšanas vai montāžas ir uzskatāmas par nekustamo īpašumu;

                                                   n)

                                                   mašīnu vai iekārtu uzturēšana un remonts, pārbaude un uzraudzība, ja šīs mašīnas vai iekārtas ir uzskatāmas par nekustamo īpašumu;

                                                   o)

                                                   īpašumu pārvaldība, kas nav tāda nekustamo īpašumu ieguldījumu portfeļa pārvaldība, uz ko attiecas 3. punkta g) apakšpunkts, un kas ir komerciāla, rūpnieciska rakstura ēku vai dzīvojamo ēku nekustamā īpašuma pārvaldība īpašuma īpašnieka interesēs;

                                                   p)

                                                   starpniecības pakalpojumi, kas nav starpniecības pakalpojumi, uz kuriem attiecas 3. punkta d) apakšpunkts, saistībā ar nekustamā īpašuma pārdošanu, izīrēšanu vai nodošanu lietošanā un konkrētu tiesību uz nekustamo īpašumu (neatkarīgi no tā, vai to uzskata par materiālu īpašumu vai ne) vai nekustamā īpašuma lietu tiesību nodibināšanu vai nodošanu;

                                                   q)

                                                   juridiskie pakalpojumi, kas attiecas uz nekustamā īpašuma tiesību nodošanu, konkrētu ar nekustamo īpašumu saistītu interešu vai ar nekustamo īpašumu saistītu lietu tiesību (neatkarīgi no tā, vai to uzskata par materiālu īpašumu vai ne) nodibināšanu vai nodošanu, piemēram, notāra pakalpojumi vai nekustamā īpašuma pārdošanas vai pirkšanas līgumu sarakstīšana, pat ja līguma pamatā esošie darījumi, kas maina īpašuma juridisko statusu, netiek īstenoti.

                                             3.   Šā panta 1. punkts neattiecas uz:

                                                   a)

                                                   tādu ēku vai ēku daļu plānu izstrādi, kas nav paredzētas konkrētam zemesgabalam;

                                                   b)

                                                   preču glabāšanu nekustamajā īpašumā, ja konkrēta šā nekustamā īpašuma daļa nav nodota tikai pakalpojumu saņēmēja lietošanā;

                                                   c)

                                                   reklāmas pakalpojumiem, arī tādos gadījumos, kad šie pakalpojumi ir saistīti ar nekustamā īpašuma izmantošanu;

                                                   d)

                                                   starpniecības pakalpojumiem saistībā ar izmitināšanu viesnīcās vai izmitināšanu citās nozarēs ar līdzīgām funkcijām, piemēram, brīvdienu nometnēs vai kempingiem paredzētās vietās, ja starpnieks rīkojas citas personas vārdā un interesēs;

                                                   e)

                                                   stenda vietas nodrošināšanu gadatirgus vai izstādes teritorijā kopā ar citiem saistītiem pakalpojumiem, kas izstādes dalībniekam ļauj izstādīt priekšmetus, piemēram, stenda dizainu, priekšmetu pārvešanu un glabāšanu, apgādi ar mašīnām, elektroinstalācijas ierīkošanu, apdrošināšanu un reklāmu;

                                                   f)

                                                   mašīnu vai iekārtu uzstādīšanu vai montāžu, uzturēšanu un remontu, pārbaudi vai uzraudzību, ja šīs mašīnas vai iekārtas nav vai nekļūs par nekustamā īpašuma daļu;

                                                   g)

                                                   nekustamo īpašumu ieguldījumu portfeļa pārvaldību;

                                                   h)

                                                   juridiskajiem pakalpojumiem, kas nav pakalpojumi, uz kuriem attiecas 2. punkta q) apakšpunkts, kas ir saistīti ar līgumiem, tostarp konsultācijas par līguma noteikumiem attiecībā uz nekustamā īpašuma nodošanu vai šāda līguma īstenošanu, vai šāda līguma esības pārbaudi, ja šādi pakalpojumi nav saistīti ar nekustamā īpašuma tiesību nodošanu.

                                             31.b pants
                                       Ja iekārta ir nodota pakalpojumu saņēmēja rīcībā, lai veiktu darbus nekustamajā īpašumā, šis darījums tikai tādā gadījumā ir pakalpojums, kas saistīts ar nekustamo īpašumu, ja pakalpojumu sniedzējs uzņemas atbildību par darbu izpildi.
                                       Prezumē, ka pakalpojumu sniedzējs, kas pakalpojumu saņēmējam darbu izpildei nodrošina iekārtu un tās ekspluatācijai vajadzīgo personālu, uzņemas atbildību par darbu izpildi. Prezumpciju, ka pakalpojuma sniedzējs ir atbildīgs par darbu izpildi, var atspēkot ar jebkādiem būtiskiem apstākļiem vai tiesību aktiem.
                                       31.c pants
                                       Lai noteiktu piegādes vietu telekomunikāciju, apraides vai elektroniski sniegtiem pakalpojumiem, ko nodokļa maksātājs savā vārdā sniedz līdztekus izmitināšanas pakalpojumiem viesnīcu nozarē vai citās nozarēs, kas veic līdzīgu funkciju, piemēram, brīvdienu nometnēs vai kempingiem paredzētās vietās, šos pakalpojumus uzskata par piegādātiem šādās vietās.”;

                                       iii)

                                       iedaļas 7. apakšiedaļā iekļauj šādu pantu:
                                       “33.a pants
                                       Attiecībā uz kultūras, mākslas, sporta, zinātnes, izglītības, izklaides un līdzīgu pasākumu ieejas biļešu izplatīšanu, ko veic starpnieks savā vārdā, bet pasākuma rīkotāja interesēs, vai ko savās interesēs veic nodokļa maksātājs, kas nav pasākuma rīkotājs, piemēro Direktīvas 2006/112/EK 53. pantu un 54. panta 1. punktu.”;

               3)

               regulas I pielikuma 4. punktu papildina ar šādiem punktiem:

                           “f)

                           tādu radio vai televīzijas programmu uztveršana, kuras izplata ar radio vai televīzijas tīkla, interneta vai līdzīgu elektronisko sakaru tīkla starpniecību, lai saskaņā ar programmu katalogu, ko atlasījis mediju pakalpojumu sniedzējs, klausītos vai skatītos programmas lietotāja izvēlētā laikā un pēc lietotāja individuāla pieprasījuma, piemēram, televīzijā vai video pēc pieprasījuma;

                           g)

                           tādu radio vai televīzijas programmu uztveršana, kas tiek izplatītas ar interneta vai līdzīgu elektronisko sakaru tīkla starpniecību (IP straumēšana), izņemot gadījumus, kad tās tiek raidītas vienlaikus tradicionālajos radio un televīzijas tīklos;

                           h)

                           audio un audiovizuālais satura piegāde, izmantojot sakaru tīklus, ko nenodrošina mediju pakalpojumu sniedzējs un uz kuru nav attiecināma mediju pakalpojumu sniedzēja redakcionāla atbildība;

                           i)

                           mediju pakalpojumu sniedzēja audio un audiovizuālo produktu tālāka piegāde ar sakaru tīklu starpniecību, kuru veic cita persona, kas nav mediju pakalpojumu sniedzējs.”

         2. pants
   Attiecībā uz telekomunikāciju, radio un televīzijas apraides vai elektroniski sniegtiem pakalpojumiem, ko pakalpojuma sniedzējs, kura uzņēmējdarbības vieta ir Kopienā, sniedz personai, kura nav nodokļa maksātāja un kuras uzņēmējdarbības vieta, pastāvīgā adrese vai parastā dzīvesvieta ir Kopienā, piemēro šādus noteikumus:

               a)

               pakalpojumu sniegšanas vieta attiecībā uz jebkuru nodokļu iekasējamības gadījumu, kas notiek pirms 2015. gada 1. janvāra, neatkarīgi no tā, kad minēto pakalpojuma sniegšana vai nepārtraukta sniegšana ir pabeigta, ir pakalpojuma sniedzēja uzņēmējdarbības vieta, kā noteikts Direktīvas 2006/112/EK 45. pantā;

               b)

               pakalpojumu sniegšanas vieta attiecībā uz jebkuru nodokļu iekasējamības gadījumu, kas notiek 2015. gada 1. janvārī vai pēc tam, neatkarīgi no tā, kad minēto pakalpojuma sniegšana vai nepārtraukta sniegšana ir sākta, ir vieta, kurā pakalpojuma saņēmējs veic uzņēmējdarbību, kurā ir tā pastāvīgā adrese vai parastā dzīvesvieta;

               c)

               ja nodokļa iekasējamības gadījums ir noticis pirms 2015. gada 1. janvāra dalībvalstī, kurā pakalpojuma sniedzējs veic uzņēmējdarbību, pakalpojuma saņēmēja dalībvalstī nodoklis attiecībā uz to pašu nodokļu iekasējamības gadījumu nekļūst iekasējams 2015. gada 1. janvārī vai pēc tam.

         3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra.
   Tomēr Īstenošanas regulas (ES) Nr. 282/2011 13.b, 31.a un 31.b pantu, kas iekļauti ar šo regulu, piemēro no 2017. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2013. gada 7. oktobrī

            Padomes vārdā –

            priekšsēdētājs

         J. BERNATONIS

      (1)  OV L 347, 11.12.2006., 1. lpp.

      (2)  Eiropas Parlamenta un Padomes Direktīva 2010/13/ES (2010. gada 10. marts) par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (OV L 95, 15.4.2010., 1. lpp.).

      (3)  Padomes Īstenošanas regula (ES) Nr. 282/2011 (2011. gada 15. marts), ar ko nosaka īstenošanas pasākumus Direktīvai 2006/112/EK par kopējo pievienotās vērtības nodokļa sistēmu (OV L 77, 23.3.2011., 1. lpp.).

      (4)  Eiropas Parlamenta un Padomes Direktīva 95/46/EK (1995. gada 24. oktobris) par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.).


title: Komisijas Īstenošanas regula (ES) 2016/7 (2016. gada 5. janvāris), ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ)

text:
               6.1.2016

               LV

               Eiropas Savienības Oficiālais Vēstnesis

               L 3/16

         KOMISIJAS ĪSTENOŠANAS REGULA (ES) 2016/7
   (2016. gada 5. janvāris),
   ar ko nosaka standarta veidlapu Eiropas vienotajam iepirkuma procedūras dokumentam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 26. februāra Direktīvu 2014/24/ES par publisko iepirkumu un ar ko atceļ Direktīvu 2004/18/EK (1), un jo īpaši tās 59. panta 2. punktu, un ņemot vērā Eiropas Parlamenta un Padomes 2014. gada 26. februāra Direktīvu 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (2), un jo īpaši tās 80. panta 3. punktu,
   tā kā:

               (1)

               Viens no Direktīvu 2014/24/ES un 2014/25/ES galvenajiem mērķiem ir samazināt administratīvo slogu līgumslēdzējām iestādēm, līgumslēdzējiem un ekonomikas dalībniekiem, kā arī maziem un vidējiem uzņēmumiem. Šo centienu pamatelements ir Eiropas vienotais iepirkuma procedūras dokuments (ESPD). Attiecīgi ESPD standarta veidlapa būtu jāizstrādā tādā veidā, lai izvairītos no nepieciešamības nodrošināt ievērojamu skaitu sertifikātu vai citu dokumentu, kas saistīti ar izslēgšanas un atlases kritērijiem. Ievērojot to pašu mērķi, standarta veidlapā būtu arī jāsniedz attiecīgā informācija par subjektiem, uz kuru spējām paļaujas ekonomikas dalībnieks, lai minētās informācijas pārbaudi varētu veikt kopā ar galvenā ekonomikas dalībnieka pārbaudi un saskaņā ar tiem pašiem nosacījumiem.

               (2)

                  ESPD vajadzētu būt arī pieejamam izmantošanai līgumslēdzējiem, uz kuriem attiecas Direktīva 2014/25/ES un kuriem, piemērojot Direktīvā 2014/24/ES paredzētos izslēgšanas un atlases kritērijus, ir jārīkojas tādā pašā veidā un saskaņā ar tādiem pašiem nosacījumiem kā līgumslēdzējām iestādēm.

               (3)

               Lai līgumslēdzējām iestādēm un līgumslēdzējiem neradītu administratīvu slogu un lai izvairītos no iespējamām pretrunīgām norādēm dažādos iepirkuma dokumentos, informācija, kura ekonomikas dalībniekiem jāsniedz ESPD, līgumslēdzējām iestādēm un līgumslēdzējiem pirms iepirkuma izsludināšanas būtu skaidri jānorāda iepirkuma izsludināšanas paziņojumā vai minētajā paziņojumā izmantojot atsauces uz citām daļām iepirkuma dokumentācijā, ar ko ekonomikas dalībniekiem jebkurā gadījumā ir rūpīgi jāiepazīstas nolūkā piedalīties iepirkumā un iesniegt iespējamo piedāvājumu.

               (4)

               Turklāt ESPD būtu jāveicina papildu vienkāršošana ekonomikas dalībniekiem, līgumslēdzējām iestādēm un subjektiem, aizstājot dažādas un atšķirīgas valstu pašdeklarācijas ar vienu standarta veidlapu, kas noteikta Eiropas līmenī. Minētajam būtu arī jāpalīdz mazināt problēmas, kas saistītas ar oficiālu paziņojumu un piekrišanas apliecinājumu precīzu izstrādi, kā arī valodiskas problēmas, jo standarta veidlapa būs pieejama oficiālajās valodās. Līdz ar to ESPD būtu jāsekmē lielāka pārrobežu dalība publiskā iepirkuma procedūrās.

               (5)

               Jebkāda datu apstrāde un apmaiņa, kas veicama saistībā ar ESPD, būtu jāveic saskaņā ar valsts noteikumiem, ar kuriem īsteno Eiropas Parlamenta un Padomes Direktīvu 95/46/EK (3), un jo īpaši saskaņā ar valsts noteikumiem, ko piemēro tādu datu apstrādei, kas saistīti ar noziedzīgiem nodarījumiem, kriminālas vajāšanas gadījumiem vai drošības pasākumiem saskaņā ar minētās direktīvas 8. panta 5. punktu.

               (6)

               Jāatgādina, ka Komisija pārskata ESPD praktisko piemērošanu, ņemot vērā datubāzu tehnisko izstrādi dalībvalstīs, un ziņo par to Eiropas Parlamentam un Padomei līdz 2017. gada 18. aprīlim. Izpildot minēto, Komisija var ņemt vērā arī iespējamos ierosinājumus par datubāzu funkciju uzlabošanu, lai paplašinātu jo īpaši MVU iespējas pārrobežu līmenī piedalīties publiskajā iepirkumā vai lai nodrošinātu iespējamu vienkāršošanu atbilstoši Direktīvā 2014/24/ES noteiktajam; tāpat Komisija var arī apsvērt iespējamos aspektus, kas saistīti ar praksi, kuras ietvaros no visiem konkrētās iepirkuma procedūras dalībniekiem tiek sistemātiski pieprasīti sertifikāti vai cita veida dokumentāri pierādījumi, vai arī ar praksi, kura saistīta ar diskriminējošu atsevišķu ekonomikas dalībnieku izvēlēšanos šādas dokumentācijas pieprasīšanai.

               (7)

               Šajā regulā paredzētie pasākumi ir saskaņā ar Publiskā iepirkuma padomdevējas komitejas atzinumu,

         IR PIEŅĒMUSI ŠO REGULU.
   1. pants
   Šīs regulas 2. pielikumā pievienoto standarta veidlapu izmanto Direktīvas 2014/24/ES 59. pantā paredzētā Eiropas vienotā iepirkuma procedūras dokumenta izstrādei, sākot ar valsts pasākumu, ar kuriem īsteno Direktīvu 2014/24/ES, spēkā stāšanās brīdi, taču ne vēlāk kā no 2016. gada 18. aprīļa. Minētās veidlapas lietošanas norādījumi ir izklāstīti šīs regulas 1. pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 5. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 94, 28.3.2014., 65. lpp.

      (2)  OV L 94, 28.3.2014., 243. lpp.

      (3)  Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.).

      1. PIELIKUMS

         Norādījumi

      Eiropas vienotais iepirkuma procedūras dokuments (ESPD) ir ekonomikas dalībnieku pašdeklarācija, kas sniedz sākotnējus pierādījumus, ar kuriem aizstāj publiskā sektora iestāžu vai trešo personu izdotus sertifikātus. Saskaņā ar Direktīvas 2014/24/ES 59. pantā noteikto tas ir oficiāls paziņojums par to, ka ekonomikas dalībnieks neatrodas nevienā no tādām situācijām, kurā ekonomikas dalībnieks ir jāizslēdz vai šādu dalībnieku var izslēgt, ka tas atbilst attiecīgajiem atlases kritērijiem un ka tas attiecīgā gadījumā atbilst objektīvajiem noteikumiem un kritērijiem, kuri ir noteikti, lai ierobežotu citādi kvalificētu kandidātu skaitu, kurus uzaicinās piedalīties. Minētā dokumenta mērķis ir samazināt administratīvo slogu, kas izriet no prasības nodrošināt ievērojamu skaitu sertifikātu vai citu dokumentu, kuri saistīti ar izslēgšanas un atlases kritērijiem.
      Lai atvieglotu ekonomikas dalībniekiem ESPD aizpildīšanu, dalībvalstis var izdot norādījumus par ESPD izmantošanu, piemēram, izskaidrojot, kuras attiecīgās valsts tiesību normas attiecas uz III daļas A iedaļu (1), ka apstiprināto ekonomikas dalībnieku oficiālie saraksti vai līdzvērtīgi sertifikāti nav jānoformē vai jāizdod konkrētajā dalībvalstī, vai norādīt, kādas atsauces vai informācija ir jāsniedz, lai līgumslēdzējas iestādes vai līgumslēdzēji varētu attiecīgo sertifikātu iegūt elektroniski.
      Sagatavojot iepirkuma procedūras dokumentus konkrētai iepirkuma procedūrai, līgumslēdzējām iestādēm un līgumslēdzējiem konkursa sludinājumā, konkursa sludinājumā minētajos iepirkuma procedūras dokumentos vai uzaicinājumos apstiprināt ieinteresētību ir jānorāda, kāda informācija tiem būs nepieciešama no ekonomikas dalībniekiem, tostarp jāiekļauj skaidrs paziņojums par to, vai ir/nav jāsniedz II un III daļā pieprasītā informācija (2) attiecībā uz apakšuzņēmējiem, uz kuru spējām ekonomikas dalībnieks nepaļaujas
          (3). Šo uzdevumu ekonomikas dalībniekiem var arī atvieglot, norādot šo informāciju tieši ESPD elektroniskajā versijā, piemēram, izmantojot ESPD pakalpojumu (https://webgate.acceptance.ec.europa.eu/growth/tools-databases/ecertis2/resources/espd/index.html (4)), ko Komisijas dienesti bez maksas piedāvās līgumslēdzējām iestādēm, līgumslēdzējiem, ekonomikas dalībniekiem, elektronisko pakalpojumu sniedzējiem un citām ieinteresētajām personām.
      Piedāvājumiem atklātās procedūrās un pieteikumiem dalībai slēgtās procedūras, konkursa procedūrās ar sarunām, konkursa dialogos vai inovāciju partnerībās ir jāpievieno ESPD, ko ekonomikas dalībnieki ir aizpildījuši, lai sniegtu vajadzīgo informāciju (5). Pretendents, kuram paredzēts piešķirt līguma slēgšanas tiesības, iesniedz atjauninātus sertifikātus un apliecinošos dokumentus, izņemot attiecībā uz konkrētiem līgumiem, kuru pamatā ir pamatnolīgums.
      Dalībvalstis var noteikt regulējumu vai ļaut līgumslēdzējām iestādēm un līgumslēdzējiem pašiem lemt par to, vai ESPD ir jāizmanto arī tādās iepirkuma procedūrās, uz kurām pilnībā vai daļēji neattiecas Direktīvas 2014/24/ES vai 2014/25/ES sīki izstrādātie procedūras noteikumi, piemēram, iepirkumos, kuri nepārsniedz noteiktas robežvērtības, vai iepirkumos, uz kuriem attiecas īpaši noteikumi sociālo vai citu īpašu pakalpojumu jomā (“atvieglots režīms”) (6). Tāpat dalībvalstis var noteikt regulējumu vai ļaut līgumslēdzējām iestādēm un līgumslēdzējiem pašiem lemt par to, vai ESPD ir jāizmanto arī saistībā ar koncesiju līgumu slēgšanas tiesību piešķiršanu, uz kuriem attiecas vai neattiecas Direktīvas 2014/23/ES noteikumi (7).
      Līgumslēdzēja iestāde vai līgumslēdzējs jebkurā brīdī procedūras laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams procedūras pareizas norises nodrošināšanai.
      Ekonomikas dalībniekus var izslēgt no iepirkuma procedūras vai saukt tos pie atbildības saskaņā ar valsts tiesību normām gadījumos, kad informācija ir būtiski sagrozīta, aizpildot ESPD vai kopumā sniedzot informāciju, kas nepieciešama, lai pārbaudītu, vai nepastāv izslēgšanas iemesli un vai ir izpildīti atlases kritēriji, vai gadījumos, kad šāda informācija netiek izpausta vai kad ekonomikas dalībnieki nespēj iesniegt apliecinošos dokumentus.
      Ekonomikas dalībnieki var atkārtoti izmantot informāciju, kas ir sniegta ESPD, kurš jau ir izmantots kādā no iepriekšējām iepirkuma procedūrām, kamēr vien šāda informācija joprojām ir pareiza un būtiska. Visvieglāk to var izdarīt, iekļaujot informāciju jaunajā ESPD ar attiecīgu funkciju palīdzību, kuras šajā nolūkā tiek piedāvātas iepriekš minētajā elektroniskajā ESPD pakalpojumā. Protams, informācijas atkārtota izmantošana būs iespējama, izmantojot arī citas informācijas pārkopēšanas metodes, piemēram, attiecībā uz ekonomikas dalībnieka informātikas līdzekļos (personālais dators, planšetdators, serveri … u. c.) uzkrāto informāciju.
      Saskaņā ar Direktīvas 2014/24/ES 59. panta 2. punkta otro daļu ESPD sagatavo tikai elektroniskā formā; tomēr šā nosacījuma piemērošanu var atlikt vēlākais līdz 2018. gada 18. aprīlim (8). Tas nozīmē, ka līdz 2018. gada 18. aprīlimESPD var vienlaikus pastāvēt gan elektroniskā, gan papīra formā. Ekonomikas dalībnieki, izmantojot iepriekš minēto ESPD pakalpojumu, varēs aizpildīt savus ESPD elektroniski visos gadījumos, tādējādi ekonomikas dalībnieki varēs pilnībā izmantot visas piedāvātās priekšrocības (ne tikai atkārtotu informācijas izmantošanu). Lai ESPD izmantotu iepirkuma procedūrās, kurās ir atlikta elektronisko sakaru līdzekļu izmantošana (arī, iespējams, vēlākais līdz 2018. gada 18. aprīlim), ekonomikas dalībnieks ar ESPD pakalpojumu varēs izdrukāt savu elektroniski aizpildīto ESPD papīra dokumenta veidā, kuru pēc tam varēs pārsūtīt līgumslēdzējai iestādei vai līgumslēdzējam, izmantojot nevis elektroniskos, bet gan citus sakaru līdzekļus (9).
      Kā jau iepriekš minēts, ESPD ietver ekonomikas dalībnieka oficiālu paziņojumu, ka attiecīgie izslēgšanas iemesli nepastāv un ka ir izpildīti attiecīgie atlases kritēriji, un tajā sniedz atbilstīgu informāciju, ko prasa līgumslēdzēja iestāde vai līgumslēdzējs.
      Ja iepirkums ir sadalīts daļās un atlases kritēriji (10) katrai daļai ir atšķirīgi, ESPD aizpilda par katru daļu (vai par vairākām daļām ar vienādiem atlases kritērijiem).

         ESPD arī norāda publiskā sektora iestādi vai trešo personu, kas atbildīga par apliecinošo dokumentu sagatavošanu (11), un iekļauj oficiālu paziņojumu par to, ka ekonomikas dalībnieks spēs pēc pieprasījuma un bez kavēšanās iesniegt minētos apliecinošos dokumentus.
      Līgumslēdzējas iestādes vai līgumslēdzēji var izvēlēties ierobežot par atlases kritērijiem nepieciešamo informāciju tikai līdz vienam jautājumam par to, vai ekonomikas dalībnieki atbilst visiem nepieciešamajiem atlases kritērijiem ar iespējamo atbildi “jā” vai “nē”, vai arī šādu prasību var noteikt dalībvalstis (12). Šādas izvēles sekas var būt papildinformācijas un/vai dokumentācijas pieprasījumi, tomēr ir jācenšas izvairīties no pārmērīga administratīvā sloga radīšanas ekonomikas dalībniekiem, sistemātiski pieprasot sertifikātus vai citus dokumentārus apliecinājumus no visiem konkrētas iepirkuma procedūras dalībniekiem, tāpat arī jāizvairās no prakses, kura ir saistīta ar diskriminējošu to ekonomikas dalībnieku izvēlēšanos, no kuriem tiks pieprasīta šāda dokumentācija.
      Pienākums līgumslēdzējām iestādēm un līgumslēdzējiem iegūt attiecīgo dokumentāciju, kas ir pieejama bez maksas, tieši no jebkādas dalībvalsts vietējās datu bāzes, attiecas arī gadījumā, ja sākotnēji pieprasītā informācija par atlases kritērijiem ietver tikai atbildi “jā” vai “nē”. Ja šāda elektroniskā dokumentācija ir pieprasīta, ekonomikas dalībnieki sniegs līgumslēdzējai iestādei vai līgumslēdzējam ziņas par to, kā iegūt attiecīgo dokumentāciju gadījumos, kad tiek pārbaudīti atlases kritēriji, nevis iekļaus šo informāciju tieši ESPD.
      Ja izraksts no attiecīgā reģistra (piemēram, tiesu reģistrs) līgumslēdzējai iestādei vai līgumslēdzējam ir pieejams elektroniski, ekonomikas dalībnieks var norādīt, kur šo informāciju var atrast (piemēram, repozitorija nosaukums, tīmekļa adrese, lietas vai ieraksta numurs utt.), lai līgumslēdzēja iestāde vai līgumslēdzējs šo informāciju varētu iegūt. Norādot minēto informāciju, ekonomikas dalībnieks piekrīt, ka līgumslēdzēja iestāde vai līgumslēdzējs var iegūt attiecīgos dokumentus saskaņā ar valsts noteikumiem, ar kuriem īsteno Direktīvu 95/46/EK
          (13)
         par personas datu apstrādi, un jo īpaši attiecībā uz īpašu kategoriju datiem, piemēram, par noziedzīgiem nodarījumiem, notiesājošiem spriedumiem krimināllietās vai drošības pasākumiem.

      Saskaņā ar Eiropas Parlamenta un Padomes Direktīvas 2014/24/ES 64. pantu ekonomikas dalībnieki, kuri ir reģistrēti apstiprinātu ekonomikas dalībnieku oficiālajos sarakstos vai kuru rīcībā ir saskaņā ar publiskajām tiesībām vai privāttiesībām nodibinātu iestāžu izsniegti attiecīgie sertifikāti, var attiecībā uz III līdz V daļā pieprasīto informāciju iesniegt līgumslēdzējai iestādei vai līgumslēdzējam kompetentās iestādes izsniegtu reģistrācijas sertifikātu vai kompetentās sertifikācijas struktūras izsniegtu sertifikātu.
      Ekonomikas dalībniekam, kas piedalās viens pats un kas nepaļaujas uz citu subjektu spējām, lai izpildītu atlases kritērijus, jāaizpilda viens
         ESPD.
      Ekonomikas dalībniekam, kurš piedalās viens pats, bet paļaujas uz viena vai vairāku citu subjektu spējām, jānodrošina, ka līgumslēdzēja iestāde vai līgumslēdzējs saņem paša ekonomikas dalībnieka ESPD kopā ar atsevišķu
         ESPD, kurā izklāstīta atbilstīgā informācija (14) par katru attiecīgo subjektu.

      Visbeidzot, ja ekonomikas dalībnieku grupas, tostarp pagaidu apvienības, kopā piedalās iepirkuma procedūrā, par katru iesaistīto ekonomikas dalībnieku ir jāiesniedz atsevišķs ESPD, norādot informāciju, kas pieprasīta II–V daļā.
      Visos gadījumos, kad vairāk nekā viena persona ir ekonomikas dalībnieka administratīvās, pārvaldības vai uzraudzības struktūrvienības dalībniece vai kad vairāk nekā vienai personai tajā ir pārstāvības, lemšanas vai kontroles pilnvaras, katrai no šīm personām atkarībā no attiecīgajā valstī spēkā esošajiem noteikumiem, tostarp datu aizsardzības normām, var būt pienākums parakstīt vienu un to pašu ESPD.
      Attiecībā uz ESPD parakstīšanu jāņem vērā, ka paraksts ESPD varbūt nav nepieciešams, ja ESPD nosūta kā daļu no dokumentu komplekta, kura autentiskums un kopums ir apliecināts ar izmantojamajos sakaru līdzekļos nodrošināto parakstu (15).
      Iepirkuma procedūrās, par kurām uzaicinājums piedalīties konkursā ir publicēts Eiropas Savienības Oficiālajā Vēstnesī (ESOV), I daļā pieprasītā informācija tiks izgūta automātiski, ja vien ESPD izveidei un aizpildīšanai ir izmantots iepriekš minētais elektroniskais ESPD pakalpojums.

         Ja ESOV nav publicēts uzaicinājums piedalīties konkursā, tad informācija ir jāievada līgumslēdzējai iestādei vai līgumslēdzējam, lai iepirkuma procedūru varētu skaidri identificēt. Ekonomikas dalībnieks norāda visu pārējo informāciju visās ESPD iedaļās.

         ESPD ietver šādas daļas un iedaļas:

                  —

                     I daļa. Informācija par iepirkuma procedūru, līgumslēdzēju iestādi vai līgumslēdzēju.

                  —

                     II daļa. Informācija par ekonomikas dalībnieku.

                  —

                     III daļa. Izslēgšanas kritēriji.

                              —

                                 A: ar krimināli notiesājošu spriedumu saistīti iemesli (šā kritērija piemērošana ir obligāta saskaņā ar Direktīvas 2014/24/ES 57. panta 1. punktu. Šā kritērija piemērošana līgumslēdzējām iestādēm ir obligāta arī saskaņā ar Direktīvas 2014/25/ES 80. panta 1. punkta otro daļu, savukārt līgumslēdzēji, kas nav līgumslēdzējas iestādes, var brīvi lemt par šā izslēgšanas kritērija piemērošanu).

                              —

                                 B: ar nodokļu vai sociālā nodrošinājuma iemaksu maksājumiem saistīti iemesli (šā kritērija piemērošana ir obligāta saskaņā ar Direktīvas 2014/24/ES 57. panta 2. punktu galīga un saistoša lēmuma gadījumā. Tāpat kā iepriekš minēts, šā kritērija piemērošana līgumslēdzējām iestādēm ir obligāta arī saskaņā ar Direktīvas 2014/25/ES 80. panta 1. punkta otro daļu, savukārt līgumslēdzēji, kas nav līgumslēdzējas iestādes, var brīvi lemt par šā izslēgšanas kritērija piemērošanu. Lūdzu, ņemiet vērā, ka saskaņā ar noteiktu dalībvalstu tiesību normām izslēgšana var būt obligāta arī tāda lēmuma gadījumā, kas nav galīgs un saistošs).

                              —

                                 C: ar maksātnespēju, interešu konfliktiem vai profesionālās darbības pārkāpumiem saistīti iemesli (skatīt Direktīvas 2014/24/ES 57. panta 4. punktu) (gadījumi, kuros ekonomikas dalībnieku var izslēgt; dalībvalstis var noteikt, ka līgumslēdzējām iestādēm ir obligāti jāpiemēro šie izslēgšanas iemesli. Saskaņā ar Direktīvas 2014/25/ES 80. panta 1. punktu visi līgumslēdzēji neatkarīgi no tā, vai tie ir/nav līgumslēdzējas iestādes, var nolemt piemērot šos izslēgšanas iemeslus, vai arī šādu pienākumu tiem var noteikt dalībvalsts).

                              —

                                 D: citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās.

                  —

                     IV daļa. Atlases kritēriji
                      (16).

                              —

                                 α: Vispārīga informācija par visiem atlases kritērijiem

                              —

                                 A: piemērotība

                              —

                                 B: saimnieciskais un finansiālais stāvoklis

                              —

                                 C: tehniskās un profesionālās spējas.

                              —

                                 D: kvalitātes nodrošināšanas shēmas un vides vadības standarti
                                  (17)
                                  (18).

                  —

                     V daļa. Kvalificētu kandidātu skaita samazināšana
                      (19).

                  —

                     VI daļa. Noslēguma apliecinājumi.

         (1)  Piemēram, ka ekonomikas dalībniekiem, kuri ir bijuši notiesāti saskaņā ar attiecīgās valsts kriminālkodeksa x, y un z pantu, tas ir jānorāda, sniedzot informāciju par sodāmībām saistībā ar dalību noziedzīgā organizācijā vai noziedzīgi iegūtu līdzekļu legalizācijā …

         (2)  Informācija par izslēgšanas iemesliem.

         (3)  Skatīt Direktīvas 2014/24/ES 71. panta 5. punkta trešo daļu un Direktīvas 2014/25/ES 88. panta 5. punkta trešo daļu.

         (4)  Šī ir saite uz sākotnējo izstrādes stadijā esošo versiju. Saite uz pilnu galīgo versiju tiks ievietota vai citādi paziņota, tiklīdz tā būs pieejama.

         (5)  Situācija ir daudz sarežģītāka attiecībā uz sarunu procedūrām bez iepriekšējas publicēšanas, kas ir paredzētas Direktīvas 2014/24/ES 32. pantā un Direktīvas 2014/25/ES 50. pantā, jo šie noteikumi attiecas uz ļoti atšķirīgiem gadījumiem.

         ESPD pieprasīšana radītu nevajadzīgu administratīvo slogu vai būtu citādi neatbilstoša, ja 1) ir iespējams tikai viens jau iepriekš zināms dalībnieks (attiecīgi Direktīvas 2014/24/ES 32. panta 2. punkta b) apakšpunkts, 3. punkta b) un d) apakšpunkts un 5. punkts, Direktīvas 2014/25/ES 50. panta c), e), f) un i) apakšpunkts) un 2) steidzamības apsvērumu dēļ (attiecīgi Direktīvas 2014/24/ES 32. panta 2. punkta c) apakšpunkts, Direktīvas 2014/25/ES 50. panta d) un h) apakšpunkts), vai arī piegāžu, ko kotē un iegādājas preču tirgū, darījumu sevišķo īpatnību dēļ (Direktīvas 2014/24/ES 32. panta 3. punkta c) apakšpunkts un Direktīvas 2014/25/ES 50. panta g) apakšpunkts).
      No otras puses, ESPD ir nozīmīgs un ir jāpieprasa visos pārējos gadījumos, kuros var piedalīties vairāk kā viens dalībnieks, un ja nepastāv steidzamības apsvērumi vai ar darījuma raksturu saistītas īpatnības; šie gadījumi ir paredzēti Regulas 2014/24/ES 32. panta 2. punkta a) apakšpunktā, 3. punkta a) apakšpunktā un 4. punktā, Direktīvas 2014/25/ES 50. panta a), b) un j) punktā.

         (6)  Direktīvas 2014/24/ES un 2014/25/ES attiecīgi 74.–77. pants un 91.–94. pants.

         (7)  Eiropas Parlamenta un Padomes 2014. gada 26. februāra Direktīva 2014/23/ES par koncesijas līgumu slēgšanas tiesību piešķiršanu (OV L 94, 28.3.2014., 1. lpp.).

         (8)  Skatīt Direktīvas 2014/24/ES 90. panta 3. punktu.

         (9)  ESPD varēs izveidot arī PDF dokumenta veidā, kuru pēc tam varēs elektroniski pārsūtīt kā pielikumu. Lai informāciju vēlāk varētu izmantot atkārtoti, ekonomikas dalībniekiem aizpildītais ESPD būs jāsaglabā atbilstošā elektroniskā formā (piemēram, kā.xml).

         (10)  Tas varētu attiekties uz minimālo nepieciešamo apgrozījumu, kuru šādos gadījumos nosaka atkarībā no vienas daļas aplēstās maksimālās vērtības.

         (11)  Ja vien līgumslēdzējas iestādes vai līgumslēdzēji nav norādījuši, ka pirmajā reizē pietiks ar vispārīgu informāciju (“jā”/“nē”) par prasību ievērošanu. Plašākus skaidrojumus par šo iespēju skatīt turpmāk.

         (12)  Šādas prasības var būt vispārīgas vai arī piemērojamas tikai noteiktām situācijām, piemēram, tikai atklātām iepirkuma procedūrām vai divu posmu procedūrām, vai tikai gadījumiem, kuros visi minimālajām prasībām atbilstošie pretendenti tiks uzaicināti piedalīties procedūrā.

         (13)  Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.).

         (14)  Skatīt II daļas C iedaļu.

         (15)  Piemēram, ja piedāvājums un pievienotais ESPD atklātā iepirkuma procedūrā ir nosūtīts ar e-pastu, kurš ietver nepieciešamo elektronisko parakstu, tad papildu paraksti ESPD, iespējams, nav nepieciešami. E-paraksta izmantošana ESPD arī var nebūt nepieciešama, ja ESPD ir integrēts e-iepirkuma platformā un šādas platformas izmantošanai ir nepieciešama elektroniska autentifikācija.

         (16)  Saskaņā ar Direktīvas 2014/25/ES 80. panta 2. punktu līgumslēdzēji neatkarīgi no tā, vai tie ir/nav līgumslēdzējas iestādes, var nolemt piemērot Direktīvas 2014/24/ES 58. pantā paredzētos atlases kritērijus (IV daļas A, B un C iedaļa).

         (17)  Direktīvā 2014/25/ES nav skaidri noteikts, ka līgumslēdzējiem ir jāizmanto ESPD saistībā ar kvalitātes nodrošināšanas shēmu un vides vadības prasībām (IV daļas D iedaļa), tomēr šāda izmantošana ir pieļaujama praktisku apsvērumu dēļ, jo Direktīvas 2014/24/ES un 2014/25/ES attiecīgi 62. pants un 81. pants būtībā ir vienādi.

         (18)  Saskaņā ar Direktīvas 2014/25/ES 77. panta 2. punktu un 78. panta 1. punktu līgumslēdzējiem dalībnieki jāizvēlas, pamatojoties uz objektīviem noteikumiem un kritērijiem. Kā jau iepriekš minēts, dažos gadījumos tie var būt Direktīvā 2014/24/ES paredzētie kritēriji vai arī ietvert būtībā līdzīgus noteikumus (skatīt 16. zemsvītras piezīmi). Tomēr katram konkrētajam līgumslēdzējam vai konkrētā iepirkuma procedūrā var būt īpaši objektīvie noteikumi un kritēriji. Taču šādi gadījumi var nebūt ietverti standarta veidlapā.

         (19)  Direktīvā 2014/25/ES nav skaidri noteikts, ka līgumslēdzējiem ir jāizmanto ESPD saistībā ar kvalificētu kandidātu skaita samazināšanu (V daļa), tomēr šādai izmantošanai ir jābūt pieļaujamai praktisku apsvērumu dēļ, jo Direktīvas 2014/24/ES un 2014/25/ES attiecīgi 65. pants un 78. panta 2. punkts paredz, ka jebkādu šādu skaita samazināšanu veic saskaņā ar objektīviem un nediskriminējošiem kritērijiem un noteikumiem.

      2. PIELIKUMS

         STANDARTA VEIDLAPA EIROPAS VIENOTAJAM IEPIRKUMA PROCEDŪRAS DOKUMENTAM (ESPD)

         I daļa. Informācija par iepirkuma procedūru un līgumslēdzēju iestādi vai līgumslēdzēju

         II daļa. Informācija par ekonomikas dalībnieku

         III daļa. Izslēgšanas iemesli

         IV daļa. Atlases kritēriji

         V daļa. Kvalificētu kandidātu skaita samazināšana

         VI daļa. Noslēguma apliecinājumi


title: Komisijas Īstenošanas regula (ES) Nr. 1057/2011 ( 2011. gada 20. oktobris ), ar ko nosaka eksporta kompensācijas olām

text:
               21.10.2011

               LV

               Eiropas Savienības Oficiālais Vēstnesis

               L 276/33

         KOMISIJAS ĪSTENOŠANAS REGULA (ES) Nr. 1057/2011
   (2011. gada 20. oktobris),
   ar ko nosaka eksporta kompensācijas olām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (1), un jo īpaši tās 164. panta 2. punktu un 170. pantu saistībā ar tās 4. pantu,
   tā kā:

               (1)

               Saskaņā ar Regulas (EK) Nr. 1234/2007 162. panta 1. punktu starpību starp minētās regulas I pielikuma XIX daļā uzskaitīto produktu cenu pasaules tirgū un šo produktu cenu Savienības tirgū var segt ar eksporta kompensāciju.

               (2)

               Ņemot vērā pašreizējo stāvokli olu tirgū, eksporta kompensācijas ir jānosaka saskaņā ar noteikumiem un kritērijiem, kas paredzēti Regulas (EK) Nr. 1234/2007 162. , 163., 164. pantā un 167. un 169. pantā.

               (3)

               Regulas (EK) Nr. 1234/2007 164. panta 1. punktā paredzēts, ka eksporta kompensācijas var atšķirties atkarībā no galamērķa, jo īpaši ja to nosaka situācija pasaules tirgū vai dažu tirgu īpašās prasības, vai saistības, kas izriet no nolīgumiem, kuri noslēgti saskaņā ar Līguma 300. pantu.

               (4)

               Kompensāciju var piešķirt tikai par produktiem, kurus ir atļauts laist brīvā apgrozībā Savienībā un kuri atbilst prasībām, kas noteiktas Eiropas Parlamenta un Padomes 2004. gada 29. aprīļa Regulā (EK) Nr. 852/2004 par pārtikas produktu higiēnu (2) un Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (3), kā arī marķēšanas noteikumiem, kas izklāstīti Padomes Regulas (EK) Nr. 1234/2007 XIV pielikuma A punktā.

               (5)

               Pašreiz piemērojamās kompensācijas ir noteiktas ar Komisijas Īstenošanas regulu (ES) Nr. 710/2011 (4). Tā kā ir jānosaka jaunas kompensācijas, minētā regula ir jāatceļ.

               (6)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   1.   Eksporta kompensācijas, kā paredzēts Regulas (EK) Nr. 1234/2007 164. pantā, piešķir par šīs Regulas pielikumā minētajiem produktiem un daudzumiem saskaņā ar šā panta 2. punktā paredzētajiem nosacījumiem.
   2.   Produktiem, par kuriem atbilstīgi 1. punktam ir tiesības saņemt kompensāciju, ir jāatbilst attiecīgajām Regulas (EK) Nr. 852/2004 un Regulas (EK) Nr. 853/2004 prasībām, jo īpaši prasībām par sagatavošanu apstiprinātā uzņēmumā un Regulas (EK) Nr. 853/2004 II pielikuma I sadaļā noteiktajām prasībām par identifikācijas marķējumu, kā arī Regulas (EK) Nr. 1234/2007 XIV pielikuma A punktā noteiktajām prasībām.
   2. pants
   Ar šo atceļ Īstenošanas regulu (ES) Nr. 710/2011.
   3. pants
   Šī regula stājas spēkā 2011. gada 21. oktobrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 139, 30.4.2004., 1. lpp.

      (3)  OV L 139, 30.4.2004., 55. lpp.

      (4)  OV L 190, 21.7.2011., 61. lpp.

      PIELIKUMS

         Olu eksporta kompensācijas no 2011. gada 21. oktobra

                  Produktu kodi

                  Galamērķis

                  Mērvienība

                  Kompensācijas apjoms

                  0407 00 11 9000

                  A02

                  EUR/100 vienības

                  0,00

                  0407 00 19 9000

                  A02

                  EUR/100 vienības

                  0,00

                  0407 00 30 9000

                  E09

                  EUR/100 kg

                  0,00

                  E10

                  EUR/100 kg

                  19,00

                  E19

                  EUR/100 kg

                  0,00

                  0408 11 80 9100

                  A03

                  EUR/100 kg

                  63,00

                  0408 19 81 9100

                  A03

                  EUR/100 kg

                  20,00

                  0408 19 89 9100

                  A03

                  EUR/100 kg

                  20,00

                  0408 91 80 9100

                  A03

                  EUR/100 kg

                  23,50

                  0408 99 80 9100

                  A03

                  EUR/100 kg

                  5,90

                     NB: Produktu kodi, kā arī “A” sērijas galamērķa kodi ir noteikti Komisijas Regulā (EEK) Nr. 3846/87 (OV L 366, 24.12.1987., 1. lpp.).
                  Pārējie galamērķi ir šādi:

                              E09

                              :

                              Kuveita, Bahreina, Omāna, Katara, Apvienotie Arābu Emirāti, Jemena, Honkongas īpašās pārvaldes apgabals, Krievija, Turcija,

                              E10

                              :

                              Dienvidkoreja, Japāna, Malaizija, Taizeme, Taivāna, Filipīnas,

                              E19

                              :

                              visi galamērķi, izņemot Šveici un E09 un E10 grupas valstis.